Mencari Cinta (drama)

Mencari Cinta ialah sebuah siri drama televisyen Malaysia 2013 arahan Shirin Hj. Khuzaimi dan diadaptasi dari filem Mencari Cinta lakonan Nora Danish dan Rusdi Ramli. Dibintangi oleh Elly Mazlein, Fizz Fairuz dan Riezman Khuzaimi, drama ini bersiaran di Slot Arca TV1.

Sinopsis 

Cerita ini berkisarkan pada Myra Tan Sri Johan yang pada mulanya hendak melangsungkan perkahwinan dengan Malek pemuda pilihannya, tetapi disaat akhir Malek membatalkan niatnya kerana dia mempunyai teman wanita lain. Segala persiapan telah tersedia, malah kad jemputan telah diedarkan ini membingungkan Tan Sri Johan dan Puan Sri Mahani.

Dalam pada itu pula, Razlan Ariffin pemuda kampung yang begitu dedikasi dan amanah pada orang tua yang mengusahakan ladang ternakan telah diputuskan oleh tunangnya Mila kerana ingin melanjutkan pelajarannya. Walaubagaimanapun Razlan menerima kenyataan bahawa dia dan Mila tiada jodoh.

Tan Sri Johan akhirnya mendapat idea meminta pertolongan kakak iparnya, Ramlah isteri kepada arwah abangnya iaitu ibu Razlan. Tujuan awal beliau memang hendak Myra dengan Razlan berkahwin sekiranya Myra tiada pilihan sendiri. Namun latar belakang Myra dan Razlan berbeza kerana Razlan dibesarkan cara kampung manakala Myra pula moden cara pemikirannya.

Jodoh temukan Myra dan Razlan. Di sini bermula kelucuan dan kisah cinta yang unik. Sesuatu yang lahir daripada keikhlasan hati. Razlan seorang pemuda yang suka memetik gitar dan menyanyi dan dalam diam Myra tertarik dengan personaliti Razlan.

Pelakon 
 Elly Mazlein sebagai Myra
 Fizz Fairuz sebagai Razlan
 Riezman Khuzaimi sebagai Malek
 Dynas Mokhtar sebagai Annisa
 Norlida Ahmad sebagai Puan Sri Mahani
 Rahim Jailani sebagai Tan Sri Johan
 Fir Affendi sebagai Dafi
 Aripah Damanhuri sebagai Mak Ramlah
 Fazreen Rafi sebagai Rayyan
 Hakim Yazid sebagai Hussin
 Ross Hassan sebagai Usop
 Puteri Haliza sebagai Insp. Liza
 Heela Monica sebagai Rina
 Razali Hussain sebagai Datuk Rosli
 Ellysa Murni Johari sebagai Sarah
 Ezzaty Abdullah sebagai Rosnah
 Azuan Mazlan sebagai Jamil
 Abby Nadzri sebagai Mila
 Tania Hudson sebagai Nora
 Anis Al-Idrus sebagai Diana
 Kazin sebagai Rahim